Transference of Taxation
Material: papyrus
Place: Oxyrhynchites
Categories: Deklaration
Zahlung von Steuern
Mitgift
Land
Notarsunterschrift
βασιλεί[ας τοῦ θ]ειοτάτου καὶ εὐσεβεστάτου ἡμῶν δεσπότου μεγίστου εὐεργέτου Φλ Ἰουστίνου 
τοῦ αἰωνί[ου Αὐ]γούστου καὶ Α[ὐ]τοκράτορος ἔτ[ο]υς ζ, ὑπατίας τῆς αὐτῶν γαληνότητος τὸ δεύτερον, 
Π[αχ]ὼν ιε, ἰνδ πέμπτης,  σμη  σιζ.  
τῇ ἐξακτ[ορ]ικῇ τά[ξ]ει μερίδος καὶ οἴκου τοῦ τῆς περιβλέπτου μνήμης Θέωνος διὰ σο[ῦ]  
τοῦ αἰδε[σί]μου ἐπιμελ[η]τοῦ ταύτης τῆς νέας Ἰουστίνου πόλεως Φλ Σ[τ]εφανοῦς, 
θυγάτηρ τ[οῦ σ]οφωτάτου σχολαστικοῦ Ἰ[ω]άννου, μετὰ συναινέσεως Μάρκου τοῦ λογιω[τά]του μου 
συμβίου [ἀ]πὸ τῆς αὐτῆς πόλεως. θελήσῃ ἡ σὴ αἰδεσιμότης ἐκ τῶν ἀποκειμ[έ]νων 
π[α]ρʼ αὐτ[ῇ δ]ημοσίων πτυκτῶν βαρέσαι τὸ ἐμὸν ὄνομα καὶ κουφίσαι τὸ ὄνομα τοῦ αὐτοῦ μου 
σοφωτάτου πατρὸς Ἰωάννου καθʼ ἕκαστον ἐνιαυτὸν ἀπὸ ἐμβ[ο]λῆς καὶ χρυσικῶν τῆς 
σὺν θεῷ εἰσ[ιο]ύσης ἕκτης ἐπινεμήσεως, καὶ αὐτῆς καὶ εἰς τὸν ἑξῆ[ς] ἅπαντα χρόνον, 
εἰς μὲν ἐμ[β]ο[λ]ὴν σίτου κανόνος ἀρτάβας ἑξήκοντα τρεῖς μετὰ τῶν τούτων ναύλων 
Ἀλεξανδ[ρ]είας καὶ μεταφορᾶς καὶ παντοίων ἀναλωμάτων, καὶ ὑπὲρ κανονικῶν 
τὰ καὶ καταβαλλόμενα τῷ κατὰ καιρὸν ἐθνικῷ  χρυσοῦ κεράτια εἴκοσι δύο 
δημοσίῳ ζυγῷ, καὶ ὑπὲρ ἀρκαρικῶν τὰ καὶ καταβαλλόμενα τῷ κατὰ καιρὸν 
 ἤτοι ἐμβολάτορι χρυσοῦ κεράτια εἴκοσι δύο ἥμισυ ὀβρυζιακὰ εἰς δημοσίῳ 
κεράτια εἴκοσι τέσσαρα. ταῦτα γὰρ ἔδοξεν ἡμᾶς συντελέσαι ὑπὲρ τῶν ἐπιδοθέντων 
ἐμοὶ τ[ῇ α]ὐτῇ Στεφανοῦδι προκιμ[α]ίων κατʼ ἀγροὺς ἀκινήτων πραγμάτων 
καθʼ ἕκαστον ἐνιαυτόν, καὶ πρὸς τὸ εἰδέναι τὴν σὴν αἰδεσιμότητα καὶ 
ἀσφάλ[ει]αν τοῦ δημοσίου λόγου πεπο[ι]ήμεθα τὸ παρὸν ἐπίσταλμα τοῦ 
σωματ[ι]σμοῦ μεθʼ ὑπογραφῆς ἡμῶν ὡς πρόκειται.    Φλ Στεφανοῦς 
ἡ προγεγραμένη, στοιχῖ μοι τὸ παρὸν ἐπίσταλμα τοῦ σωματισμοῦ τῆς 
προγεγραμένης ἐτησίας συντελίας τοῦ δημοσίου ὡς πρόκιται.  
  Φλ Μάρκος σὺν θεῷ ἰατρὸς, υἱὸς τοῦ τῆς λογίας μνήμης Ἰωάννου γενομέ ἀρχιιάτρου, συναινῶ καὶ συντίθημι 
τῇ εὐγενεστάτῃ μου συμβίῳ Στεφανοῦδι ἐπὶ τῇ προγεγραμμένῃ ἐτησίᾳ συντελείᾳ τῶν δημοσίων 
τῶν ἐγκειμένων ἐν τούτῳ τῷ ἐπιστάλματι τῶν τοῦ σίτου ἀρταβῶν ἑξήκοντα τριῶν κανόνος 
μετὰ τῶν αὐτῶν ναύλων Ἀλεξανδρείας καὶ μεταφορᾶς καὶ παντοίων ἀναλωμά καὶ τῶν τοῦ χρυσοῦ 
κερατίων εἴκοσι δύο δημοσίῳ ὑπὲρ κανονικῶν, καὶ τῶν εἴκοσι δύο ἥμισυ κερατίων ὀβρυζιακῶν 
εἰς κεράτια εἴκοσι τέσσαρα δημοσίῳ ὑπὲρ ἀρκαρικῶν, καὶ στοιχήσας πᾶσιν τοῖς προγεγραμμέ ἐν τού
τῳ τῷ ἐπιστάλματι τοῦ σωματισμοῦ γενομένῳ πρὸς σὲ  τὸν αἰδέσιμον ἐπιμελ οἴκου 
Θέωνος ὑπέγραψα ὡς πρόκειται.  
 di emu Paul sum etelioth
ἐπίστα[λ]μ σ[ω]ματισμ γενόμε π Στεφαν[οῦ]δος τῆς εὐγε[ν]ε μετ[ὰ] σ[υνα]ινέσ Μάρκ[ου ].... 
....ω...α.....μ.λ.[ ἀ]πὸ τῆ[ς νέα]ς Ἰουστίνου πόλεως.